Kɛ Ma Plɛ Kɛ Tsɔɔ Nɔ́ Nɛ I Heɔ Yeɔ Ngɛ Bɔmi Nami He Ha Kɛɛ? | Nihewi Kɛ Yihewi Biɔ Ke\nKANE NGƐ Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch English Estonian Ewe Finnish French Georgian German Greek Haitian Creole Hausa Hebrew Hiligaynon Hungarian Icelandic Iloko Indonesian Isoko Italian Japanese Kikaonde Kinyarwanda Kirghiz Kirundi Korean Latvian Lingala Lithuanian Macedonian Malagasy Malayalam Maltese Myanmar Norwegian Nyakyusa-Ngonde Papiamento (Curaçao) Polish Portuguese Punjabi Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spania Swahili Swedish Tagalog Telugu Thai Tsonga Turkish Ukrainian Vietnamese Xhosa Yoruba Zulu\n“O ke mɛni—o li nyumu lo?”\nKe o suɔ nɛ o ha heto, nɛ o heto ɔ ji ee ɔ, anɛ o ma nyɛ ma de kɛ nɔ mi mami lo? Munyu nɛ ɔ maa ye bua mo!\nKe a ke nɔ ko li nyumu aloo e li yo ɔ, mɛni lɔ ɔ tsɔɔ?\nMɛni Baiblo ɔ de ngɛ bɔmi nami he?\nMɛni o heɔ yeɔ?\nMɛni blɔ nɔ o maa gu kɛ tsɔɔ ni kpahi nɔ́ nɛ o heɔ yeɔ?\nE tsɔɔ kaa nɔ ɔ ná we bɔmi hyɛ.\nNihi fuu deɔ ke a ná we bɔmi hyɛ. Se eko ɔ, a kɛ a he wo nyumu kɛ yo yakayaka fiɛmi komɛ a mi hyɛ. Ngɛ anɔkuale mi ɔ, pi nyumu kɛ yo si hwɔ mi pɛ ji bɔmi nami.\nMunyu nɛ ji “bɔmi nami” ɔ tsɔɔ níhi fuu. Kaa nɔ hyɛmi nɔ́ ɔ, nyumu tso nɛ a kɛ woɔ nya mi aloo yo he nɛ a lɔɔ, nyumu tso nɛ a kɛ woɔ nɔ abɔɔmi yami he kɛ nɔ kpa fɔmi níhi a he fiɛmi tsuo tsɔɔ bɔmi nami.\nNɔ́ nɛ e sa kaa wa kadi: Nihi nɛ a kɛ a he wo ní peepeehi kaa nyumu tso nɛ a kɛ woɔ nya mi aloo yo he nɛ a lɔɔ, nyumu tso nɛ a kɛ woɔ nɔ abɔɔmi yami he, loo nɔ kpa fɔmi níhi a he fiɛmi mi ɔ be nyɛe ma de kɛ a ná we bɔmi hyɛ.\nBaiblo ɔ tsɔɔ kaa, nyumu kɛ yo nɛ a sɛ gba si himi mi pɛ nɛ e sa kaa a kɛ a he nɛ wo bɔmi nami mi. (Abɛ 5:18) Lɔ ɔ he ɔ, ke o ngɛ hlae nɛ o sa Mawu hɛ mi ɔ, lɛɛ e sɛ nɛ o kɛ o he nɛ wo bɔmi nami ní peepeehi a mi kɛ yaa si benɛ o maa sɛ gba si himi mi.—1 Tesalonika Bi 4:3-5.\nNi komɛ deɔ ke nɔ́ nɛ Baiblo ɔ de ngɛ bɔmi nami he ɔ be be, nɛ wa be nyɛe kɛ ma tsu ní mwɔnɛ ɔ. Se o hɛ nɛ e hi nɔ kaa gba puɛmi, hɔ ngɔmi nɛ a hiɛ we blɔ kɛ bɔmi nami mi hiɔ slɔɔtohi pɔ he wawɛɛ mwɔnɛ ɔ. Niinɛ, je nɛ wa ngɛ mi mwɔnɛ ɔ be nyɛe ma ha wɔ jemi bami he mlaa kpakpa ko!—1 Yohane 2:15-17.\nKe o susu níhi a he kɛ ya tsitsaa a, o maa na kaa jemi bami he mlaahi nɛ Baiblo ɔ kɛ ha a he ngɛ se nami. Nɔ́ he tomi nɔ́ ko ji nɛ ɔ nɛ: Ngɔɔ lɛ kaa nɔ ko ke mo dɔla 1,000. Anɛ o ma sake sika a kɛ fɔ̃ blɔ he nɛ nɔ ko ba wo lo?\nJã kɛ̃ nɛ e ji ngɛ bɔmi nami blɔ fa mi. Yiheyo ko nɛ a tsɛɛ lɛ ke Sierra nɛ e ye jeha 14 ɔ de ke, “I sume nɛ i kɛ nɔ ko nɛ hwɔɔ se ko po i be lɛ kae ɔ, ma ná bɔmi.” Yiheyo ko nɛ a tsɛɛ lɛ ke Tammy nɛ e ye jeha 17 ɔ hu kplɛɛ nɔ jã. E de ke, “Bɔmi nami ji nike ní titli ko nɛ e sɛ kaa a woɔ he mu”.\nNɔ́ nɛ e sa kaa wa kadi: Baiblo ɔ tsɔɔ kaa ke nɔ ko sɛ we gba si himi mi lolo ɔ, e sɛ kaa e kɛ e he woɔ bɔmi nami ní peepeehi a mi, se mohu ɔ, e ha nɛ e jemi bami he nɛ tsɔ.—1 Korinto Bi 6:18; 7:8, 9.\nAnɛ o he ye kaa nɔ́ nɛ Baiblo de ngɛ bɔmi nami heɔ da aloo e ngɛ kpɛii tsɔ?\nAnɛ o he ye kaa TƆMI KO BE HE kaa nihi enyɔ nɛ a suɔ a sibi se a sɛ we gba si himi mi lolo ɔ kɛ a he maa wo bɔmi nami mi lo?\nNihewi kɛ yihewi babauu susu sane nɛ ɔ he nɛ a yɔse kaa, ke o kɛ o he wui bɔmi nami ní peepeehi a mi nɛ o ha nɛ o jemi bami he tsɔ ɔ, se nami ngɛ he wawɛɛ. Nihi nɛ a pee jã a pia we a he kɔkɔɔkɔ, nɛ e pee we mɛ kaa nɔ́ ko bɔ mɛ hulɔ. Moo hyɛ nɔ́ nɛ a ti ni komɛ de:\n“Ye bua jɔ kaa i kɛ ye he wui bɔmi nami mi ní peepeehi a mi! E hi kaa o maa ye o he nɔ konɛ o kɛ o he ko wo bɔmi nami mi ní peepeehi a mi bemi nɛ o sɛ we gba si himi mi lolo.”—Emily.\n“Ye juami bi komɛ kɛ nyumuhi slɔɔtohi ná bɔmi hyɛ. Ye bua jɔ kaa i pee we jã. Jehanɛ hu, i le kaa bɔmi nami mi hiɔ ko be ye he nɛ lɔ ɔ he susumi ma ha nɛ ma hao.”—Elaine.\n“Ye juami bi komɛ kɛ ni komɛ nɛ a wa pe mi deɔ ke, a pia a he wawɛɛ kaa a kɛ a he wo bɔmi nami ní peepeehi a mi. E sa nɛ a ko to a tsui si. Imi lɛɛ i sume nɛ ma pia ye he kaa mɛ.”—Vera.\n“I le nihi fuu nɛ daa nɛ ɔ, a ngɛ tsui yee, ejakaa a kɛ a he wo bɔmi nami mi, aloo a ngɛ plãhi fuu. Enɛ ɔ ha nɛ i na kaa pi si himi kpakpa ji nɛ ɔ.”—Deanne.\nNɔ́ nɛ e sa kaa wa kadi: E sa nɛ o le nɔ́ nɛ o heɔ yeɔ loko o kɛ bɔmi nami he ka nɛ kpe.—Yakobo 1:14, 15.\nKe nɔ ko bi mo nɔ́ nɛ o heɔ yeɔ ngɛ bɔmi nami he ɔ, mɛni o ma de lɛ? Behi fuu ɔ, si fɔfɔɛ nɛ o ma ya je mi ɔ lɛ maa tsɔɔ.\n“Ke nɔ ko bi mi jamɛ a sane ɔ konɛ e kɛ ye ye he fɛu ɔ, i be lɛ ngɔe kaa fiɛmi nɔ́. Ma de lɛ ke, ‘Enɛ ɔ lɛɛ pi o kɔmɔ,’ nɛ ma je lejɛ ɔ.”—Corinne.\n“E ngɛ dɔ mi wawɛɛ kaa nɔ ko ma bi mo sane kɛ doo o nya kɛkɛ. Ke i yɔse kaa a ngɛ mi bɔmi nami he sane bie kɛ ye ye he fɛu ɔ, i be a nya mi poe kulaa.”—David.\nAnɛ o le lo? Be komɛ ɔ, ke nihi bi Yesu sane konɛ a kɛ ye e he fɛu ɔ, e pui a nya mi.—Mateo 26:62, 63.\nSe ke nɔ ko je bumi mi kɛ bi mo sane nɛ ɔ nɛ pi kaa e kɛ maa ye o he fɛu hu nɛɛ? Ke o susu kaa nɔ ɔ suɔ nɛ e le nɔ́ nɛ Baiblo ɔ de ngɛ sane nɛ ɔ he ɔ, o ma nyɛ maa kane ngmami nɛ ngɛ 1 Korinto Bi 6:18 ɔ kɛ tsɔɔ lɛ. Ngmami ɔ tsɔɔ kaa nɔ nɛ e sɛ we gba si himi mi nɛ e kɛ e he woɔ bɔmi nami mi ɔ yeɔ lɛ nitsɛ e nɔmlɔ tso ɔ awi.\nKe o kɛ Baiblo ɔ ma tsu ní oya nɔuu jio, o kɛ ma tsu ní pee se jio, e sa nɛ o tu munyu kɛ kã. Mo kai kaa e sa nɛ o bua nɛ jɔ yi mi kpɔ nɛ o mwɔ kaa o ma ha nɛ o jemi bami he ma tsɔ ɔ he.—1 Petro 3:16.\n“Ke o kɛ kã ha heto ɔ, lɔ ɔ tsɔɔ kaa o ngɛ nɔ mi mami nitsɛ ngɛ o hemi kɛ yemi ɔ mi. E tsɔɔ hu kaa, pi nɔ ko nɛ de mo nɔ́ nɛ o pee, se mohu o le kaa jã nɛ e sa kaa o pee.”—Jill.\nNɔ́ nɛ e sa kaa wa kadi: Ke o ngɛ nɔ mi mami ngɛ nɔ́ nɛ o le ngɛ bɔmi nami he ɔ mi ɔ, o ma nyɛ maa tsɔɔ mi kɛ tsɔɔ ni kpahi. Ke o nyɛ pee jã a, nɔ́ nɛ maa je mi kɛ ba a maa pee mo nyakpɛ. Yiheyo ko nɛ a tsɛɛ lɛ ke Melinda nɛ e ye jeha 21 ɔ de ke, “Nihi nɛ i kɛ mɛ tsuɔ ní ɔ de mi ke i bɔ mɔde wawɛɛ kaa i kɛ ye he wui bɔmi nami mi. A nɛ́ lɛ kaa i kpɛ se ngɛ je mi. Mohu ɔ, a buu mi wawɛɛ, nɛ a naa kaa i nyɛɔ yeɔ ye he nɔ.”\nGa Womi! Ke o ngɛ hlae nɛ o ná nɔ mi mami nɛ mi wa ngɛ nɔ́ nɛ o le ngɛ bɔmi nami he ɔ mi ɔ, moo gbla ní kasemi womi nɛ ji, “Bɔ Nɛ O Ma Plɛ Kɛ Tsɔɔ Nɔ́ Nɛ O Heɔ Yeɔ Ngɛ Bɔmi Nami He.” Jehanɛ hu moo hyɛ womi nɛ ji, Questions Young People Ask—Answers That Work ɔ mi.\nKpo 1, Yi 24 ɔ hɛɛ munyuyi nɛ ji, “Will Sex Improve Our Relationship?”\nKpo 2, Yi 5 ɔ hɛɛ munyuyi nɛ ji, “Why Stay a Virgin?”\n“Ye bua jɔ bɔ nɛ a tsɔɔ munyu nɛ ɔ mi ha ngɛ ‘Young People Ask’ womi ɔ mi ɔ he. Kaa nɔ hyɛmi nɔ́ ɔ, ngɛ kpo 1 ɔ we ba fa 187 ɔ mi ɔ, a tsɔɔ nya kaa ke o kɛ o he wo bɔmi nami mi loko o sɛ gba si himi mi ɔ, e ngɛ kaa nɔ́ nɛ o ngɔ kuɛ ní ko nɛ he jua wa kɛ ke nɔ ko yaka gu. Bu be o he hie hu. Ba fa 177 ɔ hu tsɔɔ kaa ke o ná bɔmi loko o sɛ gba si himi mi ɔ, e ngɛ kaa nɔ́ nɛ o ngɔ foni ko nɛ ngɛ fɛu wawɛɛ kɛ pee tsu nya tako. Se nɔ́ hetomi nɔ́ nɛ ye bua jɔ he wawɛɛ ji nɔ́ nɛ ngɛ kpo 2 ɔ mi ngɛ ba fa 54 ɔ. E de ngɛ lejɛ ɔ kpiti ke: ‘Ke o kɛ o he wo bɔmi nami mi loko o sɛ gba si himi mi ɔ, e ngɛ kaa nɔ́ nɛ o ya bli nike ní ko nya loko a kɛ ba ha mo.’ E ngɛ kaa nɔ́ nɛ o ngɛ nɔ nɛ o kɛ lɛ maa sɛ gba si himi mi hwɔɔ se ɔ nɔ́ ko jue.”—Victoria.\nBɔ Nɛ O Ma Plɛ Kɛ Tsɔɔ Nɔ́ Nɛ O Heɔ Yeɔ Ngɛ Bɔmi Nami He